
Gobierno di Aruba: 


GOBIERNO NO TA PARTICIPE DEN E 
DELIBERACIONNAN ENTRE CITGO Y SU 
TRAHADONAN 


Tocante e deliberacionnan andando entre CITGO y su 
trahadonan, Gobierno di Aruba ta informa cu esaki ta algo 
netamente entre CITGO y su trahadonan. CITGO a cera 
contratonan laboral cu cada empleado separadamente. 
Ta contratonan individual den cual Gobierno di Aruba no ta 
participe. E contratonan aki ta cera entre dos partido priva 
a base di leynan vigente na Aruba. Na momento di disputa 
por acerca Mediador di Gobierno como instancia oficial di 
Gobierno. 


Asina mes, teniendo cuenta cu e trahadonan, Gobierno a 
haci un esfuerso adicional ora di negocia e Memorandum of 
Understanding y a exigi di CITGO cu CITGO mester cumpli 
cu nos leynan y cu su trahadonan. Fuera di exigi pa CITGO 
cumpli cu su trahadornan, Gobierno a exigi pa CITGO cumpli 
cu tur e contratistanan y e vendornan cu a duna servicio na 
CITGO. E contratsita y vendornan ainda ta en espera di nan 
pago. E espacio cu Gobierno tin pa por haci mas ta limita pa 
ley. 


Gobierno a tuma nota di e preocupacion y peticion di algun 
sindicato cu kier pa Gobierno tuma e trahadonan di CITGO 
over. Gobierno bao di e circunstancian actual, e presion di 
Conseho di Ministro di Reino via CAFT, no tin e posibilidad 
pa tuma ningun trahado over. Ademas CITGO no a cumpli cu 
su obligacionnan di paga impuesto a base di contrato. Otro 
sindicato kier pa RdA tuma e trahadonan over. RdA tampoco 
por haci esey pasobra RdA no tin entrada pa loke ta concerni 
e refineria ya cu aki tampoco CITGO a cumpli cu su obligacion 
contractual. 


Gobierno di Aruba ta buscando un otro operador pa tanto 
e terminal como e refineria pero no ta asina leu ainda. Ta e 
operador nobo lo dicidi en cuanto di trahadonan cu e lo tuma 
den servicio. Den esaki, Gobierno tampoco tin un bos. 


Apesar di esaki Gobierno lo haci tur loke ta den su alcanse pa 
e operador nobo duna empleo na mas tanto trahado posibel. 

Premier Evelyn Wever-Croes: 


Reflexionando riba e palabranan riba e cuadra cu Kay a regala 
Prome Minister: 


HUNTO NOS MESTER CREA UN MIHO 
ARUBA PA CADA CIUDADANO 











Siman pasa, durante un encuentro hopi ameno na MFA 
Paradera riba dia Internacional di Personanan cu Limitacion, 
Prome Minister Evelyn Wever-Croes a ricibi un bunita cuadra 
pinta pa e hoben Kay. Kay ta un hoben cu autismo y ta un 
mucha muhe hopi talentoso. Kay a pinta un cuadra masha 
bunita cu palabranan, segun Prome Minister, hopi pisa. “It is 
in your hands to create a better world for all who live in it”. 
(“Ta den bo man pa crea un miho mundo pa tur cu ta biba den 
dj'e”). E palabranan aki ta cuadra cu e funccion y vision cu un 
Prome Minister tin pa su pais. Y Prome Minister Evelyn Wever- 
Croes, cu determinacion ta logrando e miho pa Aruba. 





E cuadra ta refleha e pasion y amor cu Kay a pone den dje 
como tambe e parti artistico di e hoben. Manera cu Prome 
Minister a priminti Kay, su regalo tambe a haya un luga special 
den su oficina hunto cu otro cuadranan cu e tin di muchanan 
special. 


“Esaki tambe lo sirbi como inspiracion y pa duna mi forsa pa 
mi por sigui apesar di tur reto y desafio”, Prome Minister a 
expresa. 


Reflexionando riba e palabranan riba e cuadra di Kay, e ta 
den nos man, den man di cada ciudadano pa crea un miho 
mundo pa tur cu ta biba den dje. Y nos tur tin cu haci nos 
parti pa laga un miho Aruba atras pa nos muchanan. Nos pais 
a wordo laga atras, pa un gobierno anterior, cu problemanan 
y retonan grandi, financierno, economico y social. Gabinete 
Wever-Croes, bou guia maximo di Prome Minister Evelyn 
Wever-Croes, cu stapnan grandi y otronan chikito, ta logrando 
pone nos pais bek riba e bon caminda. Bahando e debe cu 
a causa stagnacion economico. Treciendo solucionnan den e 
crisis financierno y social. Poniendo e ser humando central. 


“Hunto cu e sacrificio di comunidad, nos ta creando un miho 
Aruba pa cada ciudadano”. 





BEE 

DIP ta informa: 


INICIO DI HOORZITTING PA ROPV 


Dialuna 2 di december 2019 tabata e ultimo dia di entrega di 
zienswijze pa e concepto di ROPV. Durante un rueda di prensa, 
Director di DIP Haime Croes a informa cu dialuna mainta por 
a conta cu e cantidad di 35 zienswijze entrega. Esaki DIP 
ta considera hopi bon resultado, compara cu e cantidad di 
zienswijze cu a ricibi ora cu a trata e ROP. 


Inicio hoorzitting 
Awor cu e fase aki a termina DIP ta informacu ta inicia dibiaha 
cu e hoorzittingen cu lo tuma lugar riba e siguiente fechanan: 


- 3 y 9 di december 2019 di 4or di atardi pa 6or di atardi 
na DIP. 

- 5 y 6 di december di 9or pa 11or di mainta den sala di 
conferencia grandi di DOW. 


Pues tur persona cu a entrega zienswijze lo ricibi e oportunidad 
pa reuni cu DIP durante di 20 minuut pa trata cualkier 
preocupacion y intercambia pensamento. Ta spera di conta 
cu presencia di tur persona cu a entrega zienswijze, pa di e 
forma aki forma parti na e proceso di democratisering di e 


ROPV. E proceso aki ta sumamente importante pa despues 
por continua cu e di evaluacion pa trece e concepto final di 
ROPV mas pronto cu ta posibel. 

PLANKAART 
RUIMTELIJK ONTWIKKELINGSPLAN ARUBA 
2019 N 


pe gr pr rrei 
en BOS Ta 100 
Direct Infrastructuur on Planning 







ROP Aruba, juli 2019 
























DIP kier invita comunidad pa 
participa den e hoorzittingen 
3 y 9 December 2019 | 5 y 6 di december 


4:00 pm - 6:00 pm 9:00 am - 11:00 am 
DIP Cantine Sala di conferencia grandi di DOW 


Tur persona cu a entrega zienswijze lo ricibi e oportunidad pa 
reuni cu DIP durante 20 minuut pa entrega y ricibi 
informacion addicional 








Ta spera di conta cu presencia di tur persona cu a entrega 
zienswijze y esnan interesa cu e proceso di ROPV, pa di e forma 
aki forma parti na e proceso di democratisering di e ROPV. 

MINISTER XIOMARA RUIZ-MADURO 


MINISTER di Finansa, Asuntonan Economico y Cultura 


UN HOMENAHE POSTUMO CULTURAL NA NOS 
TATA DI CULTURA PADU LAMPE 


Ayera a tuma luga e Despedida Postumo Cultural di nos Tata 
di Cultura Juan Chabaya Lampe miho conoci como Padu del 
Caribe. Gobierno di Aruba, Fundacion Padu y mas di Artistanan 
a uni pa duna Padu un bunita despedida. Un gran cantidad 
di persona a presenta ayera nochi riba Plaza Padu. Minister 
di Cultura Señora Xiomara Maduro a duna un bunita discurso 


hopi emocional enfokando ariba e persona Padu cual a nifica 


hopi pa cultura di nos pais. Padu danki pa tur locual bo a haci 


pa nos pais. 

MINISTER GLENBERT F. CROES 


MINISTER di Asunto Social y Labor 

PSICOLOGONAN TA CONSEHA MAMANAN PA 
TUMA DESCANSO Y BAY CU “MAMA-KANTIE” 





Departamento di Asunto Social 











Den un mundo sumamente ocupa di 
siglo XXI, tin un crecemento rapido den e 
cantidad di mamanan cu ta tuma “mama- 
kantie” tur aña. “Mama-kantie" (mama — 
vakantie) ta algun dia di vakantie pa e 
mama, caminda e por tin un tempo liber 
y pa su mes. Mamanan ta compronde 
cada bes mas y mas, e necesidad pa 
nan tuma un tempo pa descansa y asina 
recarga man baterianan, algo cu por 
cierto ta wordo apoya pa psicologonan 
y profesionalnan di salud, kendenan a 
adverti, cu mamanan mester tuma un 
descanso. 


"Mama-kantie" un tendencia recien cu 
a bira popular riba rednan social, ta un 
vakantie cortico caminda mamanan ta 
biaha hunto of so, sin famia. Esaki por ta 
beneficioso pa e salud mental y alabes 
ta brinda e oportunidad pa relaha sin 
wordo stroba, dunando asina e mama 
e oportunidad di recarga su baterianan 
emocional. 


Tin tempo pa bo mes ta absolutamente 
esencial pa asina bo tuma un descanso 
di e stress y presion di e bida moderno. 
Entre 'rush' pa hiba/busca mucha(nan) 
na/foi scol, percura pa nan come, laba 
paña y haci tur e otro trabounan di cas. 
Ta un mama ta un ‘full-time’ job! Si bo no 
tuma tempo pa bo mes y cuida bo mes, 
bo lo termina 'burnedout' y super cansa. 


Hopi mama ta purba evita e idea di ta 


leu di su yiu(nan) pa cualkier cantidad 
di tempo. Automaticamente nan ta pone 
nan famia na prome luga y ta sacrifica 
nan propio bienestar fisico y mental pa 
mantene nan. E cuestion ta cu “mama- 
kantie" ta hopi mas djis descanso pa e 
mama cansa. E ta beneficioso pa full e 
famia. E ta yuda tur hende mira e balans y 
modernisacion cu mester wordo manteni 
den un situacion familiar y permiti cu por 
aleha di otro un poco pa asina mantene 
un relacion saludabel. Tur hende mester 
di espacio y tempo leu di otro, pa asina 
ta so, incluso famia! 


Ta great pa tin algun dia pa bo mes, 
sin mester di preocupa si bo yiu(nan) a 
come of si a traha huiswerk! 


Sin embargo, obviamente, no tur mama 
tin e suerte di tin tempo liber of placa 
extra pa planea un biahe pa su mes. Si 
bo ta cay den e categoria aki, akinan 
tin tres forma pa yuda bo mes tuma 
descanso durante bo bida diario. 


1. Duna bo mes un mainta liber tur siman 
Tur mama sa cu weekend ta esencial 
no-existente pa nan. Entre trabou di cas, 
compras, hiba mucha cualkier deporte 
of hiba practica un hobby, mamanan 
no ta haya hopi tempo pa nan mes 
riba diasabra cu diadomingo. P'esey ta 
importante pa duna bo mes minimo un 
mainta liber den siman pa asina hala 
rosea y relaha un poco. Kisas bo por 
djis bay sigui drumi un rato despues di a 
baha muchanan na scol. 


2. Tuma un dia liber tur luna 

Siguiendo e punto anterior, trata di 
tuma lo minimo un dia liber tur luna pa 
concentra por completo den cualkier 
cos cu bo kier haci. Bida ta demasiado 


cortico pa no disfruta. No lag'e pasa bo 
voorbij den un lama di corespondencia, 
trabounan y un mentalidad di “kico mi 
mester haci 'next”, manera hopi ta haci. 
A cambio, tuma tempo pa biba bo bida. 


3. Parti e trabou di cas 

Aunke ta parce cu no tin fin na trabou 
di cas cu mester haci tur dia, pa bo 
trankilidad bo mester purba duna bo 
mes dianan sin dje. Si bo no ta haci nada 
otro cu ta solamente trabou di cas, bo ta 
bira loco. Bo por concentra pa haci nan 
solamente riba algun dia den siman riba 
algun dia pa asina tambe alivia e peso. 
Locual ta funciona pa bo! 


Si bo ta sinti cansa, 'burnedout' y cla di 
ta mama, anto e ora ey loke bo mester 
ta un “mama-kantie”. Pero no solamente 
kere den esaki, comproba esaki pa bo 
mes y mira e diferencia cu esaki por haci 
den bo bida. 

MINISTER ANDIN BIKKER 


MINISTER di Husticia, Seguridad y Migracion 


MINISTER BIKKER HOPI CONTENTO CU IASA 
TA HAYA TRES FORD FIGO 2020 








Irausquin 8. Sons ta hopi gradici pa e oportunidad di por a 
entrega tres Ford Figo 2020 na IASA. For di 2018, e proceso a 
cuminsa momento cu empleadonan di IASA a bin test drive e 
Ford Figo mescos cu e otro marcanan y di eynan e proceso a 
cuminsa. DOW ta esun cu ta wak e cifra financiero y den esey 
Irausquin & Sons a gana e destaho pa tres auto. E Ford Figo 
ta bin cu un motor di 1.5 liter tres cilinder y cu un transmision 
nobo compara cu e modelo anterior cu ta haci cu e ta un auto 
hopi economico den consumo di gasolin. 

































Di parti Minister di Husticia mr. Andin Bikker, el a gradici Irausquin 
& Sons di por a logra e tres autonan aki pa IASA. Den cuadro di 
e maneho di Gabinete Wever Croes, constantemente ta pone 
e ser humano central y den esey ta duna tur departamento 
cu mester di ekipo nobo pa haci nan trabou y duna e servicio 
cu pueblo ta spera di nan. Gabinete Wever Croes tin dos 
aña den gobernacion y a percura pa diferente departamento 
haya ekiponan nobo cu ta entre otro auto y varios di nan ta di 
Irausquin & Sons. Minister ta hopi contento cu tur servicio cu 
ta hayando y den e caso aki e tres vehiculonan pa IASA. Sra. 
Elizabeth Pope kende ta encarga cu maneho di IASA ta hopi 
contento cu e autonan nobo y di bon calidad di Irausquin & Sons 
y ta bay haci bon uzo di nan. Un di e autonan lo bay Barcadera 
uno na Aeropuerto y uno lo keda na oficina di administracion 
na Vondelaan. Sra. 





Pope a gradici tanto Minister Bikker como Irausquin 8 Sons cu 
a haci esaki posibel pa IASA awor tin tres auto Ford Figo 2020. 
Despues a pasa pa entrega oficial di e yabinan di e autonan. 

BANDERA HALFSTOK NA GABINETE DI ARUBA 
PA PADU LAMPE 


Na Arubahuis a hisa bandera di Aruba halfstok awe diabierna 





6 di december, riba e dia di entiero di Juan Chabaya Lampe, 
mihor conoci como Padu del Caribe. 

Di e manera aki Minister Plenipotenciario Guillfred Besaril, staf 
y personal di Arubahuis kier de-mostra nan aprecio, respet y 


convivencia cu e famia di Padu Lampe y pueblo di Aruba. 


Padu Lampe, Tata di nos Cultura, un gran musico, compositor, | 
pianista y pintor a fayece 28 di no-vember ultimo na edad di | 


99 aña. 








DIRECTOR CAS DI CORSOW A FIRMA 
REGISTRO DI CONDOLENCIA PA PADU LAMPE 


Director interino di Cas di Corsow mr. Henco Cecilia a firma 
awe 5 di december e registro di condolencia na Arubahuis pa 
Juan Chabaya (Padu) Lampe. 

Hunto cu sr. Cecilia tambe algun empleado di Cas di Corsow a 
firma den e registro di condolencia. 


Na e manera aki Cas di Corsow tambe a demonstra nan 
aprecio y respet na nos Tata di Cultura Padu Lampe. 

YMCA Dakota 


5 Nov 7 Nov 
19Nov 21 Nov 
3 Dec 5 Dec 


12Nov  14Nov 
Basketball 26 Nov ZO NO 


10Dec 12Dec 


ZSAE 








NINEN 


Prome Minister Evelyn Wever-Croes: 


ARUBA A TUMA DESPEDIDA DI NOS 
TATA DI CULTURA: 


“Padu su momeria y legado lo biba pa semper” 

Diahuebs y diabierna, Aruba a tuma despedida fisico di un gran 
yiu di Tera. Juan Chabaya Lampe. Miho conoci pa comunidad 
di Aruba como Padu Lampe, Padu del Caribi, Tata di nos 
Cultura. Padu ta un balor den e desaroyo cultural di nos pais 
y ta un di e arkitectonan di nos Himno cu tur dia ta inspira nos 
cu e palabranan di guia y cu su bunita melodia. 


Nos Tata di Cultura, Padu, indudablemente ta laga un 
impresion enorme riba nos pais. Padu a inspira hopi musico 
y hopi di esnan cu ta traha den cultura a wordo bendiciona cu 
e conocemento y gracia cu Padu a pasa over pa nan. Padu a 
laga un legado cu nos nunca por lubida. 


Padu ta bay laga atras su famia cu indudablemente lo haya 
hopi falta di dje. Aruba completo lo haya su falta. Pero nos tin 
e consuelo cu Padu ta sigui biba den nos mente y curason. 


Den nomber di Gobierno di Aruba, Prome Minister Evelyn 
Wever-Croes a desea famia y henter pueblo di Aruba hopi 
forsa cu e siguridad cu e memoria y legado di Padu lo keda 
biba pa semper. Cu Padu sosega na paz. 

Feliz Fin 


di Siman 


E MOMENTONAN MAS IMPORTANTE 
TA CU FAMIA 


Gabinete Wever-Croes 





